**EKSKURZIJA PO POTEH SV. CIRILA IN METODA**

**BRNO & BRATISLAVA, DEVIN**

**7. – 9. december 2018**

Letošnja zaključna ekskurzija Slovenskega muzejskega društva nas bo vodila na Češko. Obiskali bomo Brno na Moravskem, drugo največje mesto v državi z uglednimi ustanovami kot je Masarykova univerza, opera, Pokrajinski in Tehniški muzej, pa tudi z znamenitostmi kot so katedrala Sv. Petra in Pavla, grad Špilberk s trdnjavo in frančiškanska kripta. Zvečer se bomo sprehodili po božično okrašenih mestnih ulicah in se – bolj ali manj uspešno – ob vabljivem vonju cimetovih kolačev, čaja in kuhanih klobas upirali vabljivim ponudbam tradicionalnih izdelkov na stojnicah. Naslednji dan bomo obiskali Slovaško in se pomudili v Bratislavi in nazaj grede obiskali še velikomoravsko trdnjavo na gradu Devin. Ekskurzija bo potekala pod vodstvom ddr. Verene Perko.

**1.DAN**: Odhod avtobusa iz Ljubljane zgodaj zjutraj in dalje vožnja mimo Maribora in Dunaja do Brna. Po prihodu panoramski ogled mesta in obisk muzeja. Večer je namenjen ogledu katedrale in sprehodu po okrašenih ulicah in božično obloženih stojnicah. Sledi vožnja do hotela, namestitev in nočitev.

**2.DAN**: Po zajtrku se bomo zapeljali do Bratislave. Po prihodu se bomo podali na ogled srednjeveškega jedra slovaške prestolnice: glavni trg, Michalov stolp, stolnica Sv.Martina... in v muzej. Prost večer za oglede in sprehode po okrašenih ulicah in božično obloženih stojnicah. Pozno zvečer vožnja v hotel, namestitev in nočitev.

**3.DAN:** Po zajtrku odhod v bližnji grad Devin, ogled tamkajšnjih znamenitosti in odhod proti Sloveniji.

**Okvirna cena na osebo:**

149,00 Eur pri min 40 potnikih

159,00 Eur pri min 35 potnikih

175,00 Eur pri min 30 potnikih

**Cena vključuje:**

prevoz na relaciji Ljubljana-Brno-Bratislava-Ljubljana

namestitev v dvoposteljni sobi na bazi nočitve z zajtrkom 1 x v Brnu in 1 x v Bratislavi. Končna cena bo znana po potrjenem številu prijav.

**Ogledi muzejev: doplačilo ob vstopu.**

**Prijave** sprejemamo na: **petra.stipancic@dolenjskimuzej.si**

**Vplačila** sprejemamo na:

Slovensko muzejsko društvo

Prešernova cesta 20

1000 Ljubljana

TRR (IBAN) odprt pri Banki Koper: Sl56 1010 0005 4924 014

ID: 57442061

Vsi ostali predpisi iz **SPLOŠNIH POGOJEV IN NAVODIL ZA TURISTIČNE ARANŽMAJE** so sestavni del aranžmaja in so na voljo na sedežu agencije in na www.street-tour.com !